CELEX: C2006/326/33
Language: el
Date: 2006-12-30 00:00:00
Title: Υπόθεση C-317/05: Απόφαση του Δικαστηρίου (πέμπτο τμήμα) της 26ης Οκτωβρίου 2006 [αίτηση του Sozialgericht Köln (Γερμανία) για την έκδοση προδικαστικής αποφάσεως] — G. Pohl-Boskamp GmbH & Co. KG κατά Gemeinsamer Bundesausschuss (Οδηγία 89/105/ΕΟΚ — Άρθρο 6, σημεία 1 και 2 — Θετικός κατάλογος — Υποχρέωση αιτιολογήσεως και ενημερώσεως σχετικά με τα ένδικα βοηθήματα)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/17
            
         Απόφαση του Δικαστηρίου (πέμπτο τμήμα) της 26ης Οκτωβρίου 2006 [αίτηση του Sozialgericht Köln (Γερμανία) για την έκδοση προδικαστικής αποφάσεως] — G. Pohl-Boskamp GmbH & Co. KG κατά Gemeinsamer Bundesausschuss
   (Υπόθεση C-317/05) (1)
   
   (Οδηγία 89/105/ΕΟΚ - Άρθρο 6, σημεία 1 και 2 - Θετικός κατάλογος - Υποχρέωση αιτιολογήσεως και ενημερώσεως σχετικά με τα ένδικα βοηθήματα)
   (2006/C 326/33)
   Γλώσσα διαδικασίας: η γερμανική
   Αιτούν δικαστήριο
   Sozialgericht Köln
   Διάδικοι της κύριας δίκης
   
      Προσφεύγουσα: G. Pohl-Boskamp GmbH & Co. KG
   
      Καθής: Gemeinsamer Bundesausschuss
   
      Παριστάμενοι: AOK-Bundesverband KdöR, IKK-Bundesverband, Bundesverband der Betriebskrankenkassen (BKK), Bundesverband der landwirtschaftlichen Krankenkassen, Verband der Angestellten-Krankenkassen eV, AEV-Arbeiter-Ersatzkassen-Verband eV, Bundesknappschaft, Seekrankenkasse, Bundesrepublik Deutschland
   Αντικείμενο της υποθέσεως
   Αίτηση για την έκδοση προδικαστικής αποφάσεως — Sozialgericht Köln — Ερμηνεία του άρθρου 6, σημεία 1 και 2, της οδηγίας 89/105/ΕΟΚ του Συμβουλίου, της 21ης Δεκεμβρίου 1988, σχετικά με τη διαφάνεια των μέτρων που ρυθμίζουν τον καθορισμό των τιμών των φαρμάκων για ανθρώπινη χρήση και την κάλυψη του κόστους των στα πλαίσια των εθνικών ασφαλιστικών συστημάτων υγείας (EE L 40, σ. 8) — Έννοια του «θετικού καταλόγου» — Εθνική νομοθεσία προβλέπουσα την κατάρτιση καταλόγου φαρμάκων που χορηγούνται συνήθως άνευ ιατρικής συνταγής και το κόστος τους δεν καλύπτεται από το εθνικό ασφαλιστικό σύστημα υγείας, τα οποία μπορούν κατ' εξαίρεση να καλύπτονται από το εν λόγω σύστημα οσάκις αποτελούν τη συνήθη θεραπευτική αγωγή ορισμένων σοβαρών ασθενειών — Υποχρέωση να λαμβάνεται η απόφαση για το αν ένα φάρμακο θα περιληφθεί στον κατάλογο εντός ορισμένης προθεσμίας, να αιτιολογείται η αρνητική απόφαση, καθώς και να ενημερώνεται ο αιτών για τα ένδικα βοηθήματα που διαθέτει
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η οδηγία 89/105/ΕΟΚ του Συμβουλίου, της 21ης Δεκεμβρίου 1988, σχετικά με τη διαφάνεια των μέτρων που ρυθμίζουν τον καθορισμό των τιμών των φαρμάκων για ανθρώπινη χρήση και την κάλυψη του κόστους των στα πλαίσια των εθνικών ασφαλιστικών συστημάτων υγείας, έχει την έννοια ότι απαγορεύει την κανονιστική ρύθμιση κράτους μέλους η οποία, μετά τον αποκλεισμό των φαρμάκων που μπορούν να χορηγηθούν χωρίς ιατρική συνταγή από το εθνικό ασφαλιστικό σύστημα υγείας, εξουσιοδοτεί έναν οργανισμό του συστήματος αυτού να θεσπίζει διατάξεις που εξαιρούν από τον αποκλεισμό αυτό ορισμένες θεραπευτικές ουσίες χωρίς να προβλέπει διαδικασία σύμφωνα με το άρθρο 6, σημεία 1 και 2, της οδηγίας αυτής.
            
         
               2)
            
            
               Το άρθρο 6, σημείο 2, της οδηγίας 89/105 έχει την έννοια ότι παρέχει στους παρασκευαστές φαρμάκων που επηρεάζονται από απόφαση η οποία έχει ως αποτέλεσμα να καθιστά δυνατή την επιστροφή της δαπάνης για ορισμένα φάρμακα περιέχοντα τα διαλαμβανόμενα στην απόφαση αυτή δραστικά συστατικά το δικαίωμα επί αιτιολογημένης αποφάσεως αναφέρουσας τα ένδικα βοηθήματα, έστω και αν η κανονιστική ρύθμιση του κράτους μέλους δεν προβλέπει ούτε ανάλογη διαδικασία ούτε ένδικα βοηθήματα.
            
         
      (1)  ΕΕ C 281 της 12.11.2005.